Karen Pence

Karen Sue Pence (sebelum kahwin: Batten, sebelumnya Whitaker; lahir 1 Januari 1957) ialah seorang guru sekolah, pelukis. Beliau ialah bekas Wanita Kedua Amerika Syarikat dari tahun 2017 hingga 2021. Beliau merupakan isteri kepada bekas Naib Presiden Amerika Syarikat ke-48, Mike Pence. Beliau pernah menjadi Wanita Pertama Indiana dari 14 Januari 2013 hingga 9 Januari 2017.

Kehidupan awal
Pence dilahirkan sebagai Karen Sue Batten di Pangkalan Tentera Udara McConnell di Kansas pada 1 Januari 1957, anak perempuan kepada Lillian (sebelum kahwin: Hacker; 1931–2004) dan John M. Batten (1931/1932–1988), pegawai United Airlines. Ibu bapanya bercerai ketika beliau masih kecil. Ibunya kemudian berkahwin dengan Bernard Barcio pada 1967. Beliau dibesarkan di kejiranan Broad Ripple Village di Indianapolis, di mana beliau lulus sebagai valedictorian dari Sekolah Tinggi Bishop Chatard. Pence mamsuki ke Universiti Butler yang berdekatan di mana beliau belajar untuk menjadi seorang guru, dan belajar di bidang seni. Beliau mendapat Ijazah Sarjana Muda Sains (B.S.) dan Sarjana Sains (M.S.) dalam pendidikan dasar dari Universiti Butler.

Kerjaya
Pence pernah mengajar di John Strange Elementary, Acton Elementary, Fall Creek Elementary, dan Orchard School, semuanya terletak di Indianapolis.

Selepas kelahiran anak pertamanya, Pence mengikuti kelas melukis cat air. Ini menyebabkan beliau menceburi kerjaya melukis potret rumah dan bangunan bersejarah. Beliau telah melengkapkan sebanyak 35 lukisan dalam setahun, beberapa dengan komisen dan menjual yang lain di pameran seni tempatan.

Semasa Mike Pence berada di Kongres, Karen bekerja di Immanuel Christian School, sebuah sekolah Kristian swasta di Springfield, Virginia, sebagai guru seni selama 12 tahun.

Wanita Pertama Indiana
Pence adalah Wanita Pertama Indiana semasa suaminya sebagai gabenor negeri dari 2013 hingga 2017. Pada tahun pertama peranannya, dia menubuhkan  First Lady's Charitable Foundation untuk "mempromosikan individu dan organisasi yang mendorong anak-anak, keluarga, dan seni ", juga menawarkan geran dan biasiswa.

Wanita Kedua Amerika Syarikat (2017–2021)

Pence menjadi Wanita Kedua Amerika Syarikat pada 20 Januari 2017, menggantikan Jill Biden. Beliau mengupah Kristan King Nevins sebagai ketua kakitangannya; Nevins pernah berkhidmat dalam kedudukan yang sama di bawah bekas Wanita Pertama Barbara Bush. Sebagai wanita kedua, Pence berhasrat untuk meningkatkan kesedaran tentang terapi seni, yang pertama kali dia didedahkan ketika mengunjungi sebuah hospital di Washington semasa suaminya berkhidmat sebagai ahli kongres. Pada Oktober 2017, beliau mengunjungi kampus Universiti Negeri Florida untuk menyoroti program terapi seni universiti itu, yang bermula pada tahun 1990-an.

Pence berkhidmat sebagai Wanita Kedua sehingga tahun 2021 selepas kekalahan suaminya dan presiden Donald Trump dalam pilihan raya 2020.

Kehidupan peribadi
Semasa di sekolah menengah, beliau bertemu dengan suami pertamanya, John Steven Whitaker. Mereka berkahwin pada 4 Ogos 1978, di Kaunti Brewster, Texas, dan kemudian bercerai. Whitaker adalah pelajar perubatan semasa perkahwinan mereka.

Karen bertemu Mike Pence ketika beliau bermain gitar di Misa di Gereja St. Thomas Aquinas, sebuah gereja Katolik di Indianapolis yang mereka berdua hadiri. Temu janji pertama mereka merangkumi aktiviti luncur ais di Indiana State Fairgrounds. Setelah kira-kira sembilan bulan bertemu janji, mereka bertunang pada Ogos 1984 dan berkahwin pada 8 Jun 1985.

Rujukan

Pautan luar

 

|-

Kelahiran 1957
Orang hidup
Wanita Kedua Amerika Syarikat
Roman Katolik Amerika Syarikat
Evangelikal Amerika Syarikat
Pendidik Amerika Syarikat
Pelukis Amerika Syarikat
Keluarga Pence